તુર્કીના દરિયા કિનારાના અંતાલ્યા રિસોર્ટ શહેરમાંઆજથી બે દિવસની શિખર બેઠકનો પ્રારંભ થયો હતો. અમેરિકી પ્રમુખ બરાક ઓબામાએ પેરિસ હુમલાખોરોને ઝડપી પાડવામાં ફ્રાંસની સાતે રહેવાની પ્રતિબદ્ધતા વ્યક્ત કરી હતી અને જણાવ્યું હતું કે વિકૃત વિચારધારાના આધારે નિર્દોષ લોકોની હત્યા એ માત્ર ફ્રાન્સ પરનો હુમલો નથી. તુર્કી પરનો હુમલો નથી, પરંતુ સમગ્ર સભ્ય વિશ્વ પરનો હુમલો છે. ઓબામાએ આઇએસ જેહાદી નેટવર્કનો સફાયો કરવા માટેના પ્રયત્નો બમણા કરવાનો પણ સંકલ્પ વ્યક્ત કર્યો હતો.